CELEX: E2006P0001
Language: sl
Date: 2006-03-13 00:00:00
Title: Tožba Nadzornega organa Efte proti Kraljevini Norveški, vložena dne  13. marca 2006  (Zadeva E-1/06)

18.5.2006   
            
            
               SL
            
            
               Uradni list Evropske unije
            
            
               C 117/14
            
         Tožba Nadzornega organa Efte proti Kraljevini Norveški, vložena dne 13. marca 2006
   (Zadeva E-1/06)
   (2006/C 117/05)
   Nadzorni organ Efte, ki ga zastopata Niels Fenger in Per Andreas Bjørgan, zastopnika za Nadzorni organ Efte, 35 Rue Belliard, B-1040 Bruselj, je 13. marca 2006 na Sodišču Efte vložil tožbo proti Kraljevini Norveški.
   Vlagatelj zahteva, da Sodišče:
   
               1.
            
            
               
                  razglasi, da je Kraljevina Norveška s tem, ko je spremenila norveško zakonodajo o igrah na srečo in loteriji v
                  
                     „Lov av 29. august 2003 om endringer i pengespill- og lotterilovgivningen“
                  
                  in uvedla monopol v zvezi z upravljanjem z igralnimi napravami, kršila člena 31 in 36 Sporazuma EGP.
               
               ter
            
         
               2.
            
            
               
                  Kraljevini Norveški naloži plačilo stroškov postopka.
               
            
         
      Pravno in dejansko ozadje ter tožbeni razlogi, navedeni v podporo:
   
   
               —
            
            
               Zadeva se nanaša na monopol v upravljanju z igralnimi napravami na Norveškem.
            
         
               —
            
            
               Norveški kazenski zakonik v členih 298 in 299 prepoveduje igre na srečo, razen če so dovoljene s posebno zakonodajo.
            
         
               —
            
            
               Zakon z dne 28. avgusta 1992 št. 103 (Zakon o igrah na srečo) je številne oblike iger na srečo (loto, konjske dirke in nogometne stave), ki so bile prej dovoljene, dodelil v izključno upravljanje podjetju Norsk Tipping AS, ki je v izključni lasti norveške vlade.
            
         
               —
            
            
               Zakon z dne 24. februarja 1995 št. 11 (Zakon o loteriji) je igralne naprave opredelil kot loterijo, ki se jo lahko izvaja le za pridobivanje sredstev v dobrodelne namene. Zakon je določil, kdo lahko upravlja z igralnimi napravami, vključno z upravljalci v privatni lasti.
            
         
               —
            
            
               Da bi zmanjšal naraščujočo odvisnost od iger na srečo, je Stortinget (norveški parlament) z zakonom z dne 29. avgusta 2003 št. 90 prenesel upravljanje oblik loterije, v katerih so uporabljene igralne naprave, iz Zakona o loteriji (ki dovoljuje upravljalce v privatni lasti) v Zakon o igrah na srečo (ki podjetju Norsk Tipping AS podeljuje izključne pravice upravljanja).
            
         
               —
            
            
               Spremembe norveške zakonodaje pomenijo, da so obstoječi upravljalci odstranjeni s trga in da se dejavnosti, v katerih so uporabljene igralne naprave, od takrat naprej lahko izvajajo le v okviru državnega monopola (Norsk Tipping AS).
            
         
               —
            
            
               Člen 31 Sporazuma EGP prepoveduje vse omejitve glede pravice do ustanavljanja za državljane države članice ES ali države Efte na ozemlju katere koli od teh držav. To velja tudi za agencije, podružnice ali hčerinske družbe, ki jih ustanovijo državljani katere koli države članice ES ali države Efte s sedežem na ozemlju katere koli od teh držav.
            
         
               —
            
            
               Člen 36 Sporazuma EGP prepoveduje vse omejitve opravljanja storitev znotraj EGP za državljane držav članic ES in držav Efte, ki imajo sedež v eni od držav članic ES ali držav Efte, vendar ne v državi osebe, ki so ji storitve namenjene.